Валерий Брюсов
Дон Жуан

Превод от руски: Петър Велчев, 2008

chitanka.info

Търсач на острови съм аз! — моряк

и скитник в необятни океани.

Цветя жадувам нови и нов бряг,

простори чужди и езици странни.

Тълпят се покрай мен жени — рояк,

и всяка с кроткия си взор ме кани!

Разгалват си душите, пълни с мрак,

споделят с мен и радости, и рани.

Сърцето се разкрива в любовта

и греят в святата му глъб неща

единствени, а не мечти случайни.

Да! Пия аз живот като вампир!

А чуждата душа е чуден мир

и мамят ме страхотните му тайни.

1900

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.